CELEX: 62011TB0285
Language: el
Date: 2011-12-15 00:00:00
Title: Υπόθεση T-285/11: Διάταξη του Γενικού Δικαστηρίου της 15ης Δεκεμβρίου 2011 — Gooré κατά Συμβουλίου (Κοινή εξωτερική πολιτική και πολιτική ασφάλειας — Περιοριστικά μέτρα ληφθέντα λόγω της καταστάσεως στην Ακτή του Ελεφαντοστού — Διαγραφή από τον κατάλογο των προσώπων που αφορούν τα μέτρα — Προσφυγή ακυρώσεως — Κατάργηση της δίκης — Αγωγή αποζημιώσεως — Προσφυγή-αγωγή προδήλως στερούμενη ερείσματος)

18.2.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 49/24
            
         Διάταξη του Γενικού Δικαστηρίου της 15ης Δεκεμβρίου 2011 — Gooré κατά Συμβουλίου
   (Υπόθεση T-285/11) (1)
   
   (Κοινή εξωτερική πολιτική και πολιτική ασφάλειας - Περιοριστικά μέτρα ληφθέντα λόγω της καταστάσεως στην Ακτή του Ελεφαντοστού - Διαγραφή από τον κατάλογο των προσώπων που αφορούν τα μέτρα - Προσφυγή ακυρώσεως - Κατάργηση της δίκης - Αγωγή αποζημιώσεως - Προσφυγή-αγωγή προδήλως στερούμενη ερείσματος)
   2012/C 49/44
   Γλώσσα διαδικασίας: η γαλλική
   
      Διάδικοι
   
   
      Προσφεύγων-ενάγων: Charles Kader Gooré (Abidjan, Ακτή του Ελεφαντοστού) (εκπρόσωπος: F. Meynot, δικηγόρος)
   
      Καθού-εναγόμενο: Συμβούλιο της Ευρωπαϊκής Ένωσης (εκπρόσωποι: B. Driessen, G. Étienne και M. Chavrier)
   
      Αντικείμενο
   
   Αφενός, αίτημα ακυρώσεως του κανονισμού (ΕΕ) 330/2011 του Συμβουλίου, της 6ης Απριλίου 2011, σχετικά με την τροποποίηση του κανονισμού (ΕΚ) 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού (ΕΕ L 93, σ. 10), στο μέτρο που αφορά τον προσφεύγοντα, και, αφετέρου, αίτημα αποζημιώσεως.
   
      Διατακτικό
   
   Το Γενικό Δικαστήριο διατάσσει:
   
               1)
            
            
               Παρέλκει πλέον η έκδοση αποφάσεως επί του αιτήματος ακυρώσεως του κανονισμού (ΕΕ) 330/2011 Συμβουλίου, της 6ης Απριλίου 2011, σχετικά με την τροποποίηση του κανονισμού (ΕΚ) 560/2005 για την επιβολή συγκεκριμένων περιοριστικών μέτρων κατά ορισμένων προσώπων και οντοτήτων ενόψει της κατάστασης στην Ακτή του Ελεφαντοστού.
            
         
               2)
            
            
               Απορρίπτει το αίτημα αποζημιώσεως.
            
         
               3)
            
            
               Κάθε διάδικος φέρει τα δικαστικά του έξοδα.
            
         
               4)
            
            
               Παρέλκει η απόφανση επί της αιτήσεως παρεμβάσεως της Ευρωπαϊκής Επιτροπής.
            
         
      (1)  EE C 238 της 13.8.2011.